open-index/open-wikipedia-markdown huggingface dataset:
ประวัติศาสตร์สเปน (ค.ศ. 1700–1808)

**ราชอาณาจักรสเปน** ได้เข้าสู่สมัยใหม่หลังจากสิ้นรัชสมัยของพระเจ้าการ์โลสที่ 2 พระมหากษัตริย์พระองค์สุดท้ายจากราชวงศ์ฮาพส์บวร์ค ซึ่งสวรรคตโดยปราศจากรัชทายาทใน ค.ศ. 1700 นำไปสู่เหตุการณ์สำคัญคือสงครามสืบราชบัลลังก์สเปน ซึ่งเป็นการต่อสู้กันระหว่างราชวงศ์บูร์บง เจ้าชายฟีลิปแห่งอองฌู กับผู้อ้างสิทธิจากฝั่งราชวงศ์ฮาพส์บวร์คจากออสเตรีย โดยสุดท้ายฝั่งราชวงศ์บูร์บงได้รับชัยชนะโดยเบ็ดเสร็จ พระเจ้าเฟลิเปที่ 5 เริ่มครองราชย์ตั้งแต่ ค.ศ. 1715 ซึ่งสเปนได้เริ่มต้นเข้าสู่ยุคของการปฏิรูป การเกิดใหม่ ไปจนถึงการตกต่ำอย่างต่อเนื่อง แนวความคิดเกี่ยวกับยุคเรืองปัญญาได้แผ่ขยายเข้าสู่สเปนและอเมริกาของสเปนในคริสต์ศตวรรษที่ 18 ต่อมาใน ค.ศ. 1807 การเข้ายึดครองคาบสมุทรไอบีเรียโดยนโปเลียนทำให้ข้อตกลงทางการเมืองระหว่างจักรวรรดิสเปนกับจักรวรรดิโปรตุเกสนั้นกลับตาลปัตร นักประวัติศาสตร์มักเรียกยุคสมัยช่วงคริสต์ศตวรรษที่ 18 ของสเปนว่า **สเปนของราชวงศ์บูร์บง** (Spanish Bourbon) ถึงแม้ว่าราชวงศ์บูร์บงของสเปนยังคงปกครองสเปนโดยต่อเนื่องตั้งแต่ ค.ศ. 1814 จนถึง 1868 (ตั้งแต่รัชสมัยของพระเจ้าเฟร์นันโดที่ 7) และตั้งแต่ ค.ศ. 1874 จนถึง ค.ศ. 1931 และตั้งแต่ ค.ศ. 1975 จนถึงปัจจุบัน

## อ้างอิง
* Elliott, John  H. *Empires of the Atlantic World: Britain and Spain in America 1492–1830* (2007)
* Herr, Richard. *The Eighteenth-Century Revolution in Spain*. Princeton: Princeton University Press 1958.
* Kamen, Henry (2001). *Philip V of Spain : the king who reigned twice*.  New Haven : Yale University Press. 
* Lynch, John. *Bourbon Spain 1700–1808* (1989)
* Noel, C.C. "Opposition to Enlightened Reform in Spain: Campomanes and the Clergy, 1765–1775." *Societas* 3, 1 (1973) pp.&nbsp;21–43.
* Paquette, Gabriel B. *Enlightenment, Governance, and Reform in Spain and Its Empire, 1759–1808* (2007)
* Walker, Geoffrey J. *Spanish Politics and Imperial Trade, 1700–1789*. Bloomington : Indiana University Press, c1979.

หมวดหมู่:ประวัติศาสตร์สเปน
หมวดหมู่:ราชวงศ์บูร์บง
สเปนสมัยราชวงศ์ฮาพส์บวร์ค

**สเปนสมัยราชวงศ์ฮาพส์บวร์ค** เป็นศัพท์ทางประวัติศาสตร์นิพนธ์สมัยใหม่ หมายถึงสเปนในคริสต์ศตวรรษที่ 16 และ 17 (ค.ศ. 1516–1700) ซึ่งปกครองโดยกษัตริย์ในราชวงศ์ฮาพส์บวร์ค (ซึ่งยังปกครองดินแดนต่าง ๆ ในยุโรปกลางและตะวันออกด้วย) กษัตริย์สเปนภายใต้ราชวงศ์ฮาพส์บวร์ค (โดยเฉพาะพระเจ้าการ์โลสที่ 1 และพระเจ้าเฟลิเปที่ 2) นั้นถือเป็นจุดสูงสุดของพระราชอำนาจในการปกครองจักรวรรดิสเปน โดยควบคุมดินแดนต่าง ๆ ในกว่าห้าทวีปไว้ได้ รวมถึงอเมริกา อินเดียตะวันออก กลุ่มประเทศต่ำ เบลเยียม ลักเซมเบิร์ก และดินแดนต่าง ๆ ที่ในปัจจุบันคืออิตาลี ฝรั่งเศส และเยอรมนีในยุโรป รวมถึงจักรวรรดิโปรตุเกสตั้งแต่ ค.ศ. 1580 จนถึง ค.ศ. 1640 และดินแดนอื่น ๆ อีกอย่างเซวตาและออรานในแอฟริกาเหนือเป็นต้น ในประวัติศาสตร์สเปนถือว่ายุคนี้เป็น "ยุคแห่งการสำรวจ"

สเปนหรือ "เหล่าสเปน" หมายถึงดินแดนต่าง ๆ ของสเปนในทุกทวีปทั่วโลกนั้นสมัยนั้น ซึ่งกินอาณาเขตในคาบสมุทรไอบีเรียทั้งหมด รวมถึงราชอาณาจักรอารากอน กัสติยา เลออน นาวาร์ และตั้งแต่ ค.ศ. 1580 รวมราชอาณาจักรโปรตุเกสเข้ามาด้วย

การอภิเสกสมรสระหว่างสมเด็จพระราชินีนาถอิซาเบลที่ 1 แห่งกัสติยากับพระเจ้าเฟร์นันโดที่ 2 แห่งอารากอนใน ค.ศ. 1469 ส่งผลให้เกิดการรวมกันระหว่างสองราชบัลลังก์ กล่าวคือ กัสติยาและอารากอน ซึ่งนำไปสู่การรวมชาติสเปนโดยพฤตินัย และภายหลังจากเรกองกิสตารวมกับการพิชิตกรานาดาใน ค.ศ. 1492 และการพิชิตนาวาร์ใน ค.ศ. 1512–1529 พระสันตะปาปาอเล็กซานเดอร์ที่ 6 ได้ถวายพระราชสมัญญาแด่ทั้งสองพระองค์ว่า "พระมหากษัตริย์และพระราชินีคาทอลิก" ใน ค.ศ. 1494 และศัพท์ *ราชาธิปไตยคาทอลิก* () ยังคงใช้เรียกสถาบันพระมหากษัตริย์มาจนถึงสเปนสมัยราชวงศ์ฮาพส์บวร์ค

สเปนในสมัยต่อมาได้เป็นรัฐชาติตามกฎหมายภายหลังจากพระราชกฤษฎีกานูเอบาปลันตาใน ค.ศ. 1707 สืบเนื่องจากกรณีสวรรคตใน ค.ศ. 1700 ของพระเจ้าการ์โลสที่ 2 ผู้ซึ่งเป็นกษัตริย์พระองค์สุดท้ายจากราชวงศ์ฮาพส์บวร์ค นำไปสู่สงครามสืบราชบัลลังก์สเปน ต่อมาพระเจ้าเฟลิเปที่ 5 จากราชวงศ์บูร์บงได้รับพระราชบัลลังก์ไปและเริ่มเป็นศักราชใหม่ของการรวมเป็นชาติสเปน

## ดูเพิ่ม
* ราชาธิปไตยฮาพส์บวร์ค
* ประวัติศาสตร์สเปน

## อ้างอิง

หมวดหมู่:ประวัติศาสตร์สเปน
คาร์สแลนด์

**''คาร์ส'' แลนด์** () เป็นสวนสนุกในดิสนีย์แคลิฟอร์เนียแอดเวนเจอร์ ซึ่งได้แรงบันดาลใจแฟรนไชส์จากวอลต์ดิสนีย์พิกเชอส์และพิกซาร์ในเรื่อง คาร์ส และเส้นทางสหรัฐรูต 66 มีพื้นที่ 12 เอเคอร์ พื้นที่ที่สร้างขึ้นเป็นส่วนหนึ่งของโครงการขยายดิสนีย์แคลิฟอร์เนียแอดเวนเจอร์พาร์ก จำนวน 1.1 พันล้านดอลลาร์สหรัฐ เปิดให้บริการในวันที่ 15 มิถุนายน ค.ศ. 2012 หนึ่งปีหลังจากภาพยนตร์แอนิเมชันเรื่อง*[[สายลับสี่ล้อ ซิ่งสนั่นโลก]]* โดยมีเครื่องเล่นจำนวนสามเครื่อง ร้านค้า และร้านอาหาร โดยทั้งหมดจำลองอยู่บนพื้นที่เรดิเอเตอร์สปริงส์ เมืองสมมุติที่ใช้เป็นพื้นหลังของภาพยนตร์แอนิเมชันในภาคแรก *[[4 ล้อซิ่ง...ซ่าท้าโลก]]* โดยมีเครื่องเล่นหลักคือ Radiator Springs Racers ที่ใช้เทคโนโลยีของเอ็ปคอตในเครื่องเล่น Test Track

## เครื่องเล่น

### เรดิเอเตอร์สปริงส์เรซเซอร์
เรดิเอเตอร์สปริงส์เรซเซอร์ (Radiator Springs Racers) เป็นรถสล็อต และดาร์กไรด์ เครื่องเล่นนี้จะพาผู้เล่นนั่งรถยนต์จำนวนหกคน ผ่านถนนคดเคี้ยวขึ้นไปบนภูเขานอกเมืองเรดิเอเตอร์สปริงส์ และตามฉากน้ำตกในภาพยนตร์แอนิเมชันภาคแรก จากนั้นรถจะเข้าสู่ภูเขาและกึ่งป่า ผ่านเขตชานเมืองซึ่งพวกเขาได้พบกับตัวละครมากมาย และในที่สุดพวกเขาก็เข้าไปในเมืองเรดิเอเตอร์สปริงส์ ซึ่งทางจะแยกออกเป็นสองทาง ทางหนึ่งเข้าไปในร้านของราโมน อีกทางหนึ่งจะเข้าไปในสนามของลุยจิ เทคโนโลยีที่ใช้จะคล้ายกับเครื่องเล่น Test Track ในเอ็ปคอต ที่วอลต์ดิสนีย์เวิลด์ รัฐฟลอริดา และเครื่องเล่น Journey to the Center of the Earth ที่โตเกียวดิสนีย์ซี

### งานชุมชุมลานขยะของเมเตอร์
งานชุมชุมลานขยะของเมเตอร์ (Mater's Junkyard Jamboree) เครื่องเล่นในรูปแบบของการขับในธีมลานขยะของเมเตอร์ จะคล้ายกับเครื่องเล่น Alien Swirling Saucers ในทอย สตอรี่แลนด์ ที่ดิสนีย์ฮอลลีวูดสตูดิโอส์

### ลุยจิโรลลิกคินโรดสเตอร์
ลุยจิโรลลิกคินโรดสเตอร์ (Luigi's Rollickin' Roadsters) ผู้เข้าเล่นจะเข้าคิวในร้าน Casa Della Tyres ของตัวละครลุยจิ และนั่งในยานพาหนะที่เคลื่อนที่และหมุนไปรอบ ๆ และฟังเพลงอิตาลี เครื่องเล่นนี้ใช้ระบบการเดินทางแบบไร้ร่องรอย ซึ่งคล้ายกับ Aquatopia ที่โตเกียวดิสนีย์ซี

## ร้านอาหาร
### โคซีโคนโมเต็ล
โคซีโคนโมเต็ล (Cozy Cone Motel) ร้านอาหารที่มีโคนห้าที่ที่แตกต่างกัน แต่ละแบบมีเมนูอาหารและเครื่องดื่มที่แตกต่างกัน รวมถึงชูโร ไอศกรีม ของว่าง เพรทเซล และป๊อปคอร์น ทางเข้าด้านหน้าและด้านข้างของโมเต็ลยังเป็นพื้นที่ส่วนกลางสำหรับการพบปะและทักทายของตัวละคร โดยแขกสามารถพบกับไลต์นิง แม็คควีน, เมเตอร์  และครูซ รามิเรซ

### Flo's V8 Cafe
ให้บริการอาหารเช้า อาหารกลางวัน อาหารเย็น และของหวานพร้อมอาหารสไตล์อเมริกันดั้งเดิม

### Fillmore's Taste-In
เป็นแผงขายของว่างที่ให้บริการของว่างและเครื่องดื่มแบบบรรจุกล่อง

## ตัวละคร
* ไลต์นิง แม็คควีน
* เมเตอร์
* เรด
* ครูซ รามิเรซ
* ดีเจ

## ร้านค้า
* Ramone's House of Body Art
* Sarge's Surplus Hut
* Radiator Springs Curios

## อ้างอิง

## แหล่งข้อมูลอื่น

* Official website archived from the original on February 14, 2012

หมวดหมู่:ก่อตั้งในปี พ.ศ. 2555
ธรรมราชิกสถูป (ตักศิลา)

**ธรรมราชิกสถูป** () มีอีกชื่อว่า **มหาสถูปแห่งตักศิลา** เป็นสถูปของศาสนาพุทธใกล้ตักศิลา ประเทศปากีสถาน ที่สร้างขึ้นโดยกุษาณะในคริสต์ศตวรรษที่ 2 เพื่อบรรจุชิ้นส่วนพระอัฐิขนาดเล็กของพระพุทธเจ้า สถูปนี้กับอารามขนาดใหญ่ที่ถูกพัฒนาในภายหลัง อยู่ในกลุ่มซากตักศิลา - ซึ่งถูกบรรจุลงในแหล่งมรดกโลกของยูเนสโกใน ค.ศ. 1980

## ประวัติ
มีความเชื่อว่าสถูปนี้ถูกสร้างขึ้นในคริสต์ศตวรรษที่ 2 โดยกุษาณะเพื่อบรรจุพระธาตุของพระพุทธเจ้า ซึ่งอาจมาจากอนุสรณ์ก่อนหน้า และถูกฝังในบริเวณนี้ช่วง ค.ศ. 78 คัมภีร์ศาสนาพุทธระบุถึงการใช้กำยานในพิธีทางศาสนาที่ธรรมราชิก ในขณะที่บริเวณรอบ ๆ ถูกปูด้วยกระเบื้องแก้วสีสันสดใส
มีการอ้างว่าธรรมราชิกสถูปสร้างขึ้นบนซากสถูปที่มีอายุเก่าแก่กว่า ซึ่งสร้างโดยพระเจ้าอโศกมหาราชในศตวรรษที่ 3 ก่อนคริสต์ศักราช แม้ว่านักโบราณคดีบางส่วนกล่าวแนะว่าเป็นเรื่องที่ไม่น่าเป็นไปได้ มีผู้พบเหรียญอินโด-กรีกที่สืบถึงศตวรรษที่ 2 ก่อนคริสต์ศักราชในพื้นที่นี้ กล่าวแนะถึงการสร้างอนุสรณ์ทางศาสนาช่วงแรกสุดในบริเวณนี้

### การทำลาย

พื้นที่นี้ถูกทำลายโดยชาวฮันขาวในคริสต์ศตวรรษที่ 5 และถูกทอดทิ้งไป Mihirakula กษัตริย์ฮัน กดขี่ชาวพุทธในภูมิภาคนี้ ในรัชสมัยนี้ มีอารามศาสนาพุทธถูกทำลายมากกว่าพันแห่งทั่วแคว้นคันธาระ

### การขุดค้น
เซอร์ จอห์น มาร์แชลล์ขุดค้นบริเวณนี้ใน ค.ศ. 1913 ตัวสถูปถูกปล้นสดมภ์ก่อนหน้าการค้นพบของมาร์แชลล์ และอยู่ในสภาพย่ำแย่มาก มาร์แชลล์กล่าวว่ามีการสร้างคูขนาดใหญ่เพื่อนำของมีค่าจากสถูปออกมา มีผู้พบโครงกระดูกมนุษย์ในพื้นที่เปิดทางใต้ของสถูป และส่วนเหลือของพระสงฆ์ที่ถูกฆ่าในช่วงการรุกรานของชาวฮันขาว

## อ้างอิง




## บรรณานุกรม
*"Taxila" Sir John Marshall

หมวดหมู่:สถูปในประเทศปากีสถาน
หมวดหมู่:วัดในประเทศปากีสถาน
หมวดหมู่:โบราณสถานในแคว้นปัญจาบ
หมวดหมู่:สถานที่ทางศาสนาพุทธในประเทศปากีสถาน
หมวดหมู่:จักรวรรดิเมารยะ
หมวดหมู่:ศิลปะเมารยะ
พรรครวมใจไทย (พ.ศ. 2550)

**พรรครวมใจไทย** () เป็นพรรคการเมืองในประเทศไทยก่อตั้งเมื่อวันที่ 26 มิถุนายน พ.ศ. 2550 หลังจากที่พรรคไทยรักไทย ถูกยุบ โดยในพรรคประกอบด้วยสมาชิกจากหลายๆ พรรคมารวมกัน

## อดีตสมาชิกพรรคที่มีชื่อเสียง
* สมคิด จาตุศรีพิทักษ์ อดีตรองนายกรัฐมนตรียุค ทักษิณ ชินวัตร และเป็นอดีตกรรมการบริหารพรรคไทยรักไทยที่ถูกตัดสิทธิ์ทางการเมือง
* ประดิษฐ์ ภัทรประสิทธิ์ อดีตเลขาธิการพรรคประชาธิปัตย์ 
* พิจิตต รัตตกุล อดีตผู้ว่าราชการกรุงเทพมหานคร 
* ประวิช รัตนเพียร อดีตสมาชิกพรรคไทยรักไทย 
* กิตติรัตน์ ณ ระนอง อดีตประธานตลาดหลักทรัพย์แห่งประเทศไทย 
* เอนก เหล่าธรรมทัศน์ อดีตหัวหน้าพรรคมหาชน 
* ชัยอนันต์ สมุทวณิช 
* สมชาย ภคภาสวิวัฒน์ อาจารย์เศรษฐศาสตร์

## ควบรวมพรรค
14 กันยายน ปี พ.ศ. 2550 มีการประกาศควบรวมพรรคกับพรรคชาติพัฒนา ใช้ชื่อใหม่ว่าพรรครวมใจไทยชาติพัฒนา

## อ้างอิง

หมวดหมู่:พรรคการเมืองไทยในอดีต
ร
ร
อำเภอฏูซ

**ฏูซ** () เป็นอำเภอในภาคตะวันออกเฉียงเหนือของเขตผู้ว่าการเศาะลาฮุดดีน ประเทศอิรัก โดยมีที่ตั้งหลักคือฏูซคูรมาตู เมืองอื่น ๆ ในอำเภอนี้ได้แก่ซุลัยมานบีก, ยันก์ญะฮ์ และอามิรลี ประชากรส่วนใหญ่ในอำเภอเป็นชาวเติร์กเมน ชื่ออำเภอในภาษาเติร์กเมนมีความหมายว่า 'เกลือ'

## อ้างอิง

ฏูซ
ตำบลบ้านปง

**ตำบลบ้านปง** อาจหมายถึง

* '''ตำบลบ้านปง''' อำเภอหางดง จังหวัดเชียงใหม่
* '''ตำบลบ้านปง''' อำเภอสูงเม่น จังหวัดแพร่
ทรชนคนปล้นโลก

***ทรชนคนปล้นโลก*** (, ) เป็นละครโทรทัศน์ซีรีส์ภาษาสเปนแนวอาชญากรรมการปล้น สร้างสรรค์โดย อเล็กซ์ ปีนา ซีรีส์นี้มีเนื้อหาเกี่ยวกับการปล้นที่เตรียมมายาวนานสองครั้งซึ่งนำโดยศาสตราจารย์ (ผู้รับบท อัลวาโร มอร์เต) หนึ่งในโรงกษาปณ์ของสเปนและหนึ่งในธนาคารแห่งสเปน เล่าจากมุมมองของโจรคนหนึ่งคือ โตกีโอ (ผู้รับบท อูรซูลา โกรเบโร) เล่าเรื่องเล่าในรูปแบบเรียลไทม์และอาศัยเหตุการณ์ย้อนหลัง การข้ามเวลา แรงจูงใจของตัวละครที่ซ่อนอยู่ และผู้บรรยายที่ไม่น่าเชื่อถือสำหรับความซับซ้อน

ซีรีส์นี้ตอนแรกแรกตั้งใจให้เป็นแบบจำกัดที่จะบอกในสองตอน มีตอนดั้งเดิม 15 ตอนในเครือข่ายช่องโทรทัศน์สเปนอันเตนาเตรส (อันเตนา 3) ตั้งแต่วันที่ 2 พฤษภาคม พ.ศ. 2560 ถึง 23 พฤศจิกายน พ.ศ. 2560 ทางเน็ตฟลิกซ์ได้รับสิทธิ์การสตรีมทั่วโลกในปลายปี พ.ศ. 2560 ตัดซีรีส์ใหม่ออกเป็น 22 ตอนที่สั้นลงและเผยแพร่ทั่วโลก เริ่มตอนแรกวันที่ 20 ธันวาคม พ.ศ. 2560 ตามมาด้วยตอนที่ 2 เมื่อวันที่ 6 เมษายน พ.ศ. 2561 ในเดือนเมษายน พ.ศ. 2561 ทางเน็ตฟลิกซ์ต่ออายุซีรีส์ด้วยงบประมาณที่เพิ่มขึ้นอย่างมากสำหรับตอนใหม่ทั้งหมด 16 ตอน ตอนที่ 3 มี 8 ตอน วางจำหน่ายในวันที่ 19 กรกฎาคม พ.ศ. 2562 สารคดีเกี่ยวกับผู้ผลิตและนักแสดงที่ฉายรอบปฐมทัศน์ทางเน็ตฟลิกซ์ในวันเดียวกันในชื่อซีรีส์ว่า Money Heist: The Phenomenon () ในเดือนกรกฎาคม พ.ศ. 2563 ทางเน็ตฟลิกซ์ต่ออายุการแสดงเป็นตอนที่ 5 และตอนสุดท้าย ตามลำดับ คล้ายกับ Money Heist: The Phenomenon สารคดี 2 ตอนที่เกี่ยวข้องกับผู้ผลิตและนักแสดงที่ฉายรอบปฐมทัศน์ทางเน็ตฟลิกซ์ในวันเดียวกัน ในชื่อซีรีส์ Money Heist: From Tokyo to Berlin ละครซีรีส์นี้ถ่ายทำในกรุงมาดริด ประเทศสเปน ส่วนสำคัญยังถ่ายทำในประเทศปานามา ประเทศไทย ประเทศอิตาลี (ฟลอเรนซ์) ประเทศเดนมาร์ก และประเทศโปรตุเกส

## รายชื่อตอน


## อ้างอิง

## แหล่งข้อมูลอื่น
*  
* 
* ''ทรชนคนปล้นโลก'' on Rotten Tomatoes

หมวดหมู่:รายการโทรทัศน์ภาษาสเปน
หมวดหมู่:รายการโทรทัศน์ที่มีฉากในประเทศไทย
ห้วยยาง

**ห้วยยาง** อาจหมายถึง

* ตำบลห้วยยาง - อำเภอกระนวน จังหวัดขอนแก่น
** เทศบาลตำบลห้วยยาง
* ตำบลห้วยยาง - อำเภอคอนสาร จังหวัดชัยภูมิ
** เทศบาลตำบลห้วยยาง
* ตำบลห้วยยาง - อำเภอบัวใหญ่ จังหวัดนครราชสีมา
** องค์การบริหารส่วนตำบลห้วยยาง
* ตำบลห้วยยาง - อำเภอทับสะแก จังหวัดประจวบคีรีขันธ์
** องค์การบริหารส่วนตำบลห้วยยาง
* ตำบลห้วยยาง - อำเภอแกลง จังหวัดระยอง
** องค์การบริหารส่วนตำบลห้วยยาง
* ตำบลห้วยยาง - อำเภอเมืองสกลนคร จังหวัดสกลนคร
** องค์การบริหารส่วนตำบลห้วยยาง
* ตำบลห้วยยาง - อำเภอโขงเจียม จังหวัดอุบลราชธานี
** องค์การบริหารส่วนตำบลห้วยยาง
* อุทยานแห่งชาติน้ำตกห้วยยาง - อุทยานแห่งชาติที่ตั้งอยู่ในอำเภอทับสะแกและอำเภอบางสะพานของจังหวัดประจวบคีรีขันธ์

หรืออาจหมายถึงตำบลที่มีชื่อนำหน้าด้วย "ห้วยยาง" ในเขตอำเภอต่าง ๆ ต่อไปนี้
* ตำบลห้วยยางขาม อำเภอจุน จังหวัดพะเยา
** องค์การบริหารส่วนตำบลห้วยยางขาม
* ตำบลห้วยยางโทน อำเภอปากท่อ จังหวัดราชบุรี
** องค์การบริหารส่วนตำบลห้วยยางโทน
เซาท์เวสต์แอร์ไลน์

**เซาท์เวสต์แอร์ไลน์** () เป็นสายการบินต้นทุนต่ำสัญชาติอเมริกัน ที่ตั้งอยู่ในเมืองแดลลาส รัฐเท็กซัส ซึ่งขึ้นชื่อในเรื่องค่าโดยสารราคาถูก สายการบินเริ่มดำเนินการในปี ค.ศ. 1971 เซาท์เวสต์ให้บริการเที่ยวบินไปยังจุดหมายปลายทางหลายร้อยแห่งในสหรัฐอเมริกา, ทะเลแคริบเบียนและเม็กซิโก

ในวันที่ 28 ธันวาคม ค.ศ. 2013 เซาท์เวสต์แอร์ไลน์ ได้เข้าซื้อแอร์ทรานแอร์เวย์ก่อนยกเลิกการดำเนินงานทั้งหมดของแอร์ทราน หลายปีที่ผ่านมา เซาท์เวสต์เป็นสายการบินที่ใหญ่ที่สุดในสหรัฐอเมริกาโดยพิจารณาจากจำนวนผู้โดยสาร และเป็นสายการบินต้นทุนต่ำที่ใหญ่ที่สุดในสหรัฐในแง่ของจำนวนผู้โดยสาร

เซาท์เวสต์แอร์ไลน์มีพนักงานประมาณ 60,000 คนและให้บริการเที่ยวบินประมาณ 4,000 รอบต่อวันในช่วงฤดูท่องเที่ยว

## ประวัติ
เซาท์เวสต์แอร์ไลน์ ก่อตั้งขึ้นในปี ค.ศ. 1966 โดยเฮอร์เบิร์ต เคลเลเฮอร์ และโรลลิน คิง และในปี ค.ศ. 1967 สายการบินเซาท์เวสต์ถูกรวมเป็น บริษัท Air Southwest Co. พร้อมกับสายการบินอื่นอีกสามสาย เพื่อดำเนินการทางกฎหมาย ซึ่งคดีความต่าง ๆ ได้รับการแก้ไขในปี ค.ศ. 1970-1971

ในช่วงทศวรรษที่ 80 - 90 เซาท์เวสต์ได้เริ่มให้บริการเที่ยวบินไปยังเมืองต่าง ๆ เพิ่มเติม ทั้งภายในเท็กซัส ,รัฐใกล้เคียง และทั่วทั้งประเทศสหรัฐอเมริกา เซาท์เวสต์แอร์ไลน์ ทำกำไรเป็นเวลา 47 ปี ติดต่อกันตั้งแต่ ค.ศ. 1973 ถึง ค.ศ. 2019

## จุดหมายปลายทาง

ณ เดือนตุลาคม ปี ค.ศ. 2021 เซาท์เวสต์แอร์ไลน์ได้กำหนดเที่ยวบินไปยังจุดหมายปลายทางกว่า 121 แห่งใน 42 รัฐของสหรัฐอเมริกา, ปวยร์โตริโก, เม็กซิโก, อเมริกากลาง, และแคริบเบียน 350x350px|thumb|center|จุดหมายปลายทางของเซาท์เวสต์แอร์ไลน์ ในปี ค.ศ. 2011

## ฝูงบิน

### ฝูงบินปัจจุบัน
[thumb|[โบอิง 737 แมกซ์ 8 ของเซาท์เวสต์แอร์ไลน์]]
ณ เดือนธันวาคม ปี ค.ศ. 2025 เซาท์เวสต์แอร์ไลน์ให้บริการเครื่องบินดังต่อไปนี้:

เซาท์เวสต์แอร์ไลน์มีอายุฝูงบินเฉลี่ย 11.5 ปี

### ฝูงบินในอดีต
[thumb|[โบอิง 727 ของเซาท์เวสต์แอร์ไลน์]]
เซาท์เวสต์แอร์ไลน์เคยให้บริการเครื่องบินดังต่อไปนี้:

## อุบัติเหตุและอุบัติการณ์
thumb|เครื่องยนต์ซ้ายที่เสียหายของเที่ยวบินที่ 1380เซาท์เวสต์แอร์ไลน์มีอุบัติเหตุ 9 ครั้ง รวมถึงการสูญเสียอากาศยาน 2 ครั้ง สายการบินนี้ได้รับการยกย่องให้เป็นหนึ่งในสิบสายการบินที่ปลอดภัยที่สุดในโลกในปี ค.ศ. 2012
* **เที่ยวบินที่ 1455** ในเดือนมีนาคม ปี ค.ศ. 2000 เที่ยวบินที่ 1455 เกิดการไถลออกนอกทางวิ่ง ณ ท่าอากาศยานฮอลลีวู๊ด-เบอร์แบ็งค์ในแคลิฟอร์เนีย ส่งผลให้มีผู้ได้รับบาดเจ็บ 44 ราย จากผลการตรวจสอบพบว่า สาเหตุของอุบัติเหตุในครั้งนี้เกิดจากความผิดพลาดของนักบินและผู้ควบคุมการจราจรทางอากาศ
* **เที่ยวบินที่ 1248** ในเดือนธันวาคม ปี ค.ศ. 2005 เที่ยบินที่ 1248 ออกเดินทางจากบัลติมอร์ไปยังชิคาโก โบอิง 737-700 ได้ไถลออกนอกรันเวย์ที่ท่าอากาศยานมิดเวย์ ส่งผลห้มีผู้ได้รับบาดเจ็บและเสียชีวิต สาเหตุเกิดจากสภาพอากาศที่เลวร้ายจากพายุหิมะและความผิดพลาดของนักบิน
* **เที่ยวบินที่ 1380** ในเดือนเมษายน ปี ค.ศ. 2018 เที่ยวบินที่ 1380 ออกเดินทางไปยังแดลลาส-เลฟฟิลด์ โดยขณะบินอยู่เหนือเพนซิลเวเนีย เครื่องยนต์ของด้านซ้ายระเบิด ทำให้เครื่องบินต้องลงจอดฉุกเฉินที่ท่าอากาศยานนานาชาติฟิลาเดลเฟีย จากการระเบิด ส่งผลให้ผู้โดยสารหนึ่งถูกดึงออกไปภายนอกลำตัวเครื่องบินจากหน้าต่างที่เสียหาย และสุดท้ายแล้ว ผู้โดยสารท่านนี้ก็เสียชีวิตในที่สุด นับเป็นอุบัติเหตุครั้งแรกของสายการบินที่มีผู้เสียชีวิตจากอุบัติเหตุบนเที่ยวบิน

## อ้างอิง

หมวดหมู่:สายการบิน
หมวดหมู่:สายการบินสัญชาติอเมริกัน
หมวดหมู่:สายการบินต้นทุนต่ำ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2510
วัดคลองเรียน

**วัดคลองเรียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดใหญ่ อำเภอหาดใหญ่ จังหวัดสงขลา มีที่ดินตั้งวัดเนื้อที่ 16 ไร่

วัดคลองเรียนตั้งวัดเมื่อ พ.ศ. 2210 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541 เดิมชื่อ **วัดคลองเวียน** เนื่องด้วยในอดีตเคยมีลำคลองเวียนรอบวัด ภายหลังเพี้ยนมาเป็น "วัดคลองเรียน" ด้านการศึกษา ทางวัดได้เปิดสอนพระปริยัติธรรมเริ่มตั้งแต่ พ.ศ. 2457 ยังได้จัดสร้างโรงเรียนประถมศึกษามอบให้แก่ทางราชการ

อาคารเสนาสนะที่สำคัญ ได้แก่ อุโบสถ ผนังภายนอกทาด้วยสีฟ้า วาดลวดลายเหมือนสวรรค์ ศาลาการเปรียญกว้าง 12 เมตร ยาว 20 เมตร กุฏิสงฆ์จำนวน 10 หลัง โครงสร้างเป็นอาคารไม้ ปูชนียวัตถุที่สำคัญ ได้แก่ พระพุทธรูปผสมยางไม้ปางมารวิชัย ชาวบ้านเรียกว่า *หลวงพ่อเกตุแดง* พระสังกัจจายน์ พระสีวลี พระพรหม

## รายนามเจ้าอาวาส
* หลวงพ่อปาน ปุญฺญมโน 
* พระชู ธมฺมทินฺโน พ.ศ. 2467–2470  
* พระเคียง ธมฺมโชโต พ.ศ.2471–2480  
* พระครูอนันตคณาภิวัฒน์ พ.ศ. 2481–2483
* พระยก พ.ศ. 2484
* พระครูปัญญาภิมัณฑ์ พ.ศ. 2485–2561
* พระมหาสันชัย ฐิตเมโฐ ป.ธ.5  พ.ศ. 2563-ปัจจุบัน

## อ้างอิง

คลองเรียน
วัดทุ่งสว่างชัยภูมิ

**วัดทุ่งสว่างชัยภูมิ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองยโสธร จังหวัดยโสธร ห่างจากชุมชนเมืองเก่าประมาณ 800 เมตร ปัจจุบันชุมชนขยายตัวออกไปจนถึงวัด จนทำให้วัดตั้งอยู่ใจกลางเมือง ห่างจากตลาดสดเพียง 600 เมตร

จากพงศาวดารเมืองยโสธร ฉบับของพระยามหาอำมาตยาธิบดี มีความว่าเมื่อ พ.ศ. 2368 เมื่อครั้งที่เจ้าอนุวงศ์เมืองเวียงจันทน์ คิดกบฏต่อกรุงเทพ พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้พระยาราชสุภาวดีเป็นแม่ทัพ แต่ก็เสียทีให้ฝ่ายเจ้าอนุวงศ์ พระยาราชสุภาวดีจึงให้ถอยกำลังมาตั้งอยู่ที่เมืองยโสธร แล้วทำพิธีปฐมกรรมตัดไม้ข่มนาม ณ บริเวณวัดทุ่งสว่างชัยภูมิ ต่อมาอุปฮาดแพงรักษาการเจ้าเมืองยโสธร ได้จัดกองทัพไปช่วยรบทางเมืองเสียมราฐ ประทายเพชร และพระตะบอง ก่อนออกทัพก็ได้ทำพิธีที่เนินตรงวัดทุ่งสว่างชัยภูมิ เมื่อมีชัยชนะกลับมา จึงได้กลับมาสร้างธาตุเจดีย์ ภายหลังตั้งเป็นวัดชื่อ **วัดชัยชนะสงคราม** มีอีกนามว่า **วัดบูรพาทิศาราม** ภายหลังได้อัญเชิญรอยพระพุทธบาท จากวัดใต้ศรีมงคลมาประดิษฐานไว้ภายในธาตุเจดีย์ แต่ต่อมาได้ย้ายรอยพระพุทธบาทจำลองไปไว้ที่วัดศรีธรรมาราม ธาตุเจดีย์องค์นี้ได้รับการบูรณะเมื่อ พ.ศ. 2474

จากข้อมูลของสำนักงานพระพุทธศาสนาแห่งชาติ วัดทุ่งสว่างชัยภูมิตั้งวัดเมื่อ พ.ศ. 2480 ได้รับพระราชทานวิสุงคามสีมาเมื่อ พ.ศ. 2505 พระเจดีย์เก้ายอด สร้างด้วยอิฐถือปูน รูปแบบศิลปะลาว ฐานต่ำรูปทรงสี่เหลี่ยม มีประตูทางเข้าด้านหน้าด้านเดียว  ด้านหน้าซุ้มประตูประดับด้วยลายปูนปั้น

## อ้างอิง

ทุ่งสว่างชัยภูมิ
วัดแก้วฟ้ารังษี

**วัดแก้วฟ้ารังษี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอกบินทร์บุรี จังหวัดปราจีนบุรี มีเนื้อที่วัดจำนวน 28 ไร่ 190 ตารางวา ปัจจุบันมีพระอธิการไพบูล ติกขฺปญฺโญ ดำรงตำแหน่งเจ้าอาวาสวัด

วัดแก้วฟ้ารังษีตั้งเมื่อ พ.ศ. 2302 ได้รับพระราชทานวิสุงคามสีมาเมื่อ พ.ศ. 2471 เดิมชื่อว่า **วัดหนองรู** ต่อมาได้เปลี่ยนชื่อมาเป็น "วัดแก้วฟ้ารังษี" เมื่อ พ.ศ. 2430 ในสมัยพระครูบรรหารกบินทร์เขตต์ (หลวงพ่อแก้ว) เจ้าคณะอำเภอกบินทร์บุรี บริเวณนี้ในอดีตเจ้าพระยาบดินทรเดชา (สิงห์ สิงหเสนี) ได้ใช้บริเวณวัดนี้เป็นกองบัญชาการตั้งแนวรบไล่ข้าศึกในระหว่างสงครามปราบเขมร และเป็นสถานที่สำหรับทำพิธีถือน้ำพิพัฒน์สัตยาของข้าราชการในหัวเมืองแถบนี้ วัดได้รับพระราชทานวิสุงคามสีมาครั้งหลังเมื่อวันที่ 2 กันยายน พ.ศ. 2553 ทางวัดได้ให้ราชการตั้งโรงเรียนในที่ดินวัด คือ โรงเรียนบรรหารวิทยา (โรงเรียนวัดแก้วฟ้ารังษี) โดยใช้ศาลาการเปรียญของวัดแก้วฟ้ารังษี เป็นที่ศึกษาเล่าเรียน

รูปแบบทางศิลปกรรม อุโบสถและพระพุทธรูปมีเค้าศิลปะลาวบ้าง วัดมีรูปหล่อรูปเหมือน​ พระครูบรรหารกบินทร์เขตต์ (แก้ว รตฺนสาโร) อดีตเจ้าอาวาส

## อ้างอิง

แก้วฟ้ารังษี
สหภาพไอบีเรีย

**สหภาพไอบีเรีย** (; ) เป็นสหราชวงศ์ระหว่างราชอาณาจักรสเปนและราชอาณาจักรโปรตุเกสภายใต้ราชบัลลังก์สเปนในช่วงปีค.ศ. 1580 จนถึง ค.ศ. 1640 ซึ่งได้รวมเอาดินแดนทั้งหมดในคาบสมุทรไอบีเรียรวมถึงดินแดนโพ้นทะเลในอาณัติของโปรตุเกสทั้งหมดมาอยู่ภายใต้การควบคุมของพระมหากษัตริย์สเปนของฮาพส์บวร์ค ซึ่งได้แก่ พระเจ้าเฟลิเปที่ 2 พระเจ้าเฟลิเปที่ 3 และพระเจ้าเฟลิเปที่ 4 การรวมราชวงศ์นั้นเริ่มขึ้นในช่วงวิกฤติการณ์สืบราชบัลลังก์โปรตุเกสใน ค.ศ. 1580 ต่อเนื่องยังสงครามการสืบราชบัลลังก์โปรตุเกส และสิ้นสุดลงภายหลังสงครามฟื้นฟูโปรตุเกสซึ่งได้มีการก่อตั้งราชวงศ์บรากังซาเพื่อปกครองโปรตุเกส

พระมหากษัตริย์สเปนของฮาพส์บวร์คเป็นเพียงองค์ประกอบเดียวที่เชื่อมต่อระหว่างอาณาจักรและดินแดนต่าง ๆ โดยปกครองถึง 6 รัฐบาลในกัสติยา อารากอน โปรตุเกส อิตาลี ฟลานเดอส์ และหมู่เกาะอินดีส โดยที่รัฐบาลและกฎหมายต่าง ๆ ของแต่ละอาณาจักรนั้นยังมีความเป็นอิสระจากกัน

## อ้างอิง

อ
หมวดหมู่:ราชาธิปไตยในอดีต
อ
ราชอาณาจักรบาเลนเซีย

**ราชอาณาจักรบาเลนเซีย** (, ; ; ) ซึ่งตั้งอยู่บริเวณชายฝั่งตะวันออกของคาบสมุทรไอบีเรีย เป็นอาณาจักรองค์ประกอบของราชบัลลังก์อารากอน เมื่อราชบัลลังก์อารากอนรวมกับราชบัลลังก์กัสติยาเพื่อก่อตั้งราชอาณาจักรสเปน อาณาจักรบาเลนเซียจึงกลายเป็นหนึ่งในองค์ประกอบสำคัญในราชาธิปไตยสเปน

ราชอาณาจักรบาเลนเซียก่อตั้งขึ้นใน ค.ศ. 1238 เมื่อครั้งที่ยังมีสถานะเป็นไตฟาของชาวมัวร์ซึ่งต่อมาได้รับการพิชิตกลับมาในเรกองกิสตา ต่อมาได้ถูกยุบพร้อมกับอาณาจักรต่าง ๆ ที่เคยเป็นส่วนหนึ่งของราชบัลลังก์อารากอนตามพระราชกฤษฎีกานูเอบาปลันตาซึ่งพระเจ้าเฟลิเปที่ 5 แห่งสเปนทรงตราขึ้นใน ค.ศ. 1707 หลังจากสงครามสืบราชบัลลังก์สเปน

ในระหว่างที่มีสถานะเป็นราชอาณาจักร บาเลนเซียได้ใช้การปกครองโดยกฎหมายผ่านทางกฎบัตรบาเลนเซีย (Furs of Valencia) ซึ่งให้อำนาจและบทบาทในการปกครองตนเองภายใต้ราชบัลลังก์อารากอน และภายใต้ราชอาณาจักรสเปนในเวลาต่อมา

## อ้างอิง

หมวดหมู่:ราชบัลลังก์อารากอน
หมวดหมู่:รัฐสิ้นสภาพในทวีปยุโรป
หมวดหมู่:รัฐและดินแดนที่ก่อตั้งในปี พ.ศ. 1781
มาร์ติน แลนเดา

**มาร์ติน เจมส์ แลนเดา** (; 20 มิถุนายน ค.ศ. 1928 – 15 กรกฎาคม ค.ศ. 2017) เป็นนักแสดง ครูสอนการแสดง โปรดิวเซอร์ และบรรณาธิการหนังสือการ์ตูนชาวอเมริกัน อาชีพของเขาเริ่มขึ้นเมื่อคริสต์ทศวรรษ 1950 โดยปรากฏเป็นนักแสดงสมทบในภาพยนตร์ของอัลเฟรด ฮิตช์ค็อก เรื่อง *[[เหนือมฤตยู]]* (1959) ประกบกับแครี แกรนต์ รวมถึงนักแสดงประจำในซีรีส์โทรทัศน์เรื่อง *[[มิชชัน: อิมพอสซิเบิล]]* (1966–1969) และ *[[สเปซ: 1999]]* (1975–1977)

แลนเดาได้รับรางวัลลูกโลกทองคำ สาขานักแสดงสมทบชายยอดเยี่ยม – ภาพยนตร์  และยังถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมเป็นครั้งแรก จากบทบาทของเขาในภาพยนตร์เรื่อง *[[ทักเกอร์ เดอะแมนแอนด์ฮิสดรีม]]* (1988) ครั้งที่สองในภาพยนตร์ของวูดดี อัลเลนเรื่อง *[[ไคร์มแอนด์มิสดีเมียนเนอร์]]* (1989) การแสดงของแลนเดาจากบทสมทบ เบลา ลูโกซี ในภาพยนตร์เรื่อง *[[จะห่วยจะชุ่ย พี่ขอลุยด้วยใจ]]* (1994) ส่งผลให้เขาได้รับรางวัลออสการ์ รางวัลสมาคมนักแสดงภาพยนตร์และโทรทัศน์ และรางวัลลูกโลกทองคำ เขายังคงรับงานแสดงภาพยนตร์และโทรทัศน์ต่อไป รวมทั้งดำรงตำแหน่งเป็นประธานของแอกเตอร์สตูดิโอซึ่งเป็นโรงเรียนสอนการแสดงในฮอลลีวูด จวบจนเสียชีวิตในเดือนกรกฎาคม ค.ศ 2017

## อ้างอิง

## แหล่งข้อมูลอื่น

* 
* มาร์ติน แลนเดา ที่มหาวิทยาลัยวิสคอนซิน แมดิสัน
* มาร์ติน แลนเดา ที่เดอะโททัลพิกเจอร์เซมมินาร์
* 

หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่เสียชีวิตในปี พ.ศ. 2560
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากบรุกลิน
พระราชกฤษฎีกานูเอบาปลันตา

**พระราชกฤษฎีกานูเอบาปลันตา** (; ) เป็นพระราชกฤษฎีกาจำนวนหนึ่งที่พระเจ้าเฟลิเปที่ 5 พระมหากษัตริย์สเปนพระองค์แรกจากราชวงศ์บูร์บง ทรงลงพระปรมาภิไธยในระหว่าง ค.ศ. 1707 ถึง ค.ศ. 1716 ซึ่งอยู่ในช่วงสงครามสืบราชบัลลังก์สเปนและหลังมีสนธิสัญญายูเทรกต์มายุติสงครามนั้นไปแล้วเล็กน้อย

## ผลแห่งพระราชกฤษฎีกา

พระราชกฤษฎีกานี้มีผลในทางปฏิบัติเป็นการก่อให้เกิดรัฐสเปนและความเป็นพลเมืองสเปน โดยล้มเลิกการแบ่งแยกทางกฎหมายทั้งหมดระหว่างชาวกัสติยากับชาวอารากอน พระราชกฤษฎีกายังยกเลิกเขตแดนและพิกัดอัตราภาษีทั้งหมดภายในประเทศ ยกเว้นแต่ในดินแดนบาสก์ นอกจากนี้ พระราชกฤษฎีกายังให้พลเมืองของรัฐสเปนที่ก่อตั้งขึ้นใหม่นั้นมีสิทธิค้าขายกับอาณานิคมอเมริกันและเอเชียซึ่งไม่ถือเป็นอาณาเขตเฉพาะของราชบัลลังก์กัสติยาอีกต่อไป อนึ่ง รัฐบาลในมาดริดยังจะได้แต่งตั้งข้าราชการชั้นสูงโดยตรง และสถาบันส่วนใหญ่ในพื้นที่ที่กลายเป็นองค์กรส่วนท้องถิ่นแล้วก็จะต้องถูกยกเลิก ส่วนคดีความนั้นก็จะต้องฟ้องและต่อสู้กันเป็นภาษากัสติยา ซึ่งได้กลายเป็นภาษาหนึ่งเดียวของรัฐบาลแทนภาษาละติน ภาษากาตาลา และภาษาอื่น ๆ ในสเปนแล้ว

## อ้างอิง

หมวดหมู่:แคว้นกาตาลุญญา
หมวดหมู่:แคว้นบาเลนเซีย
หมวดหมู่:สิทธิทางภาษา
หมวดหมู่:กฤษฎีกา
โคโรชิ ไอ

***โคโรชิ ไอ*** () เป็นซีรีส์มังงะญี่ปุ่น เขียนเรื่องและวาดภาพโดย Fe ตีพิมพ์ในนิตยสารมังงะแนว*[[โชโจะ]]* *[[Monthly Comic Gene]]* ตั้งแต่เดือนตุลาคม พ.ศ. 2558 และรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 11 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Platinum Vision เริ่มฉายในเดือนมกราคม พ.ศ. 2565 

## ตัวละคร
;
:
;
:
;
:
;
:
;
:
;
:
;
:
;
:
;
:

## หมายเหตุ

## อ้างอิง

## แหล่งข้อมูลอื่น
*  

หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวโชโจะ
มัสยิดแห่งชาติบัยตุลมุกัรร็อม

**บัยตุลมุกัรร็อม** (; ; บ้านศักดิ์สิทธิ์) เป็นมัสยิดแห่งชาติของประเทศบังกลาเทศ ตั้งอยู่ที่ใจกลางธากา เมืองหลวงของประเทศ มัสยิดนี้สร้างเสร็จใน ค.ศ. 1968 โดยมีความจุมากกว่า 42,000 คน

## สถาปัตยกรรม

โครงสร้างอาคารที่เป็นลูกบาศก์มีแบบจากกะอ์บะฮ์ที่มักกะฮ์ ทำให้มันมีรูปร่างโดดเด่นแตกต่างจากมัสยิดอื่น ๆ ในประเทศ

## อ้างอิง


## แหล่งข้อมูลอื่น

* Baitul Mukarram the National Mosque of Bangladesh
* Baitul Mukarram National Mosque

หมวดหมู่:มัสยิดในธากา
หมวดหมู่:สัญลักษณ์ประจำชาติบังกลาเทศ
หมวดหมู่:ปากีสถานตะวันออก
หมวดหมู่:มัสยิดในประเทศบังกลาเทศ
อำเภอบิดบะดะฮ์

**บิดบะดะฮ์** () เป็นอำเภอในเขตผู้ว่าการมะอ์ริบ ประเทศเยเมน ใน พ.ศ. 2546 อำเภอนี้มีประชากร 18,214 คน

## อ้างอิง

บิดบะดะฮ์
อเวนเจอร์สแคมปัส

**อเวนเจอร์สแคมปัส** () เป็นสวนสนุกในธีมจักรวาลภาพยนตร์มาร์เวล ส่วนหนึ่งของดิสนีย์แคลิฟอร์เนียแอดเวนเจอร์, วอลต์ดิสนีย์สตูดิโอส์พาร์ก ดิสนีย์แลนด์ปารีส และฮ่องกงดิสนีย์แลนด์ พื้นที่ในธีมของจักรวาลมาร์เวลได้รับการพัฒนาในสามสวนสนุก โดยได้แรงบันดาลใจจากจักรวาลภาพยนตร์มาร์เวล โดยจะเกิดขึ้นใน "สวนสนุกจักรวาลมาร์เวล" รวมไปถึงจักรวาลคู่ขนานในมาร์เวลมัลติเวิร์ส ซึ่งเหตุการณ์การดีดนิ้ว เหตุการณ์ที่เกี่ยวข้องและผลกระทบที่ตามจากอเวนเจอร์ส: มหาสงครามล้างจักรวาลจะไม่ได้เกิดขึ้นบนพื้นที่นี้ สวนสนุกจะถูกออกแบบโดยวอลต์ดิสนีย์อิเมจจิเนียร์ริงร่วมกับมาร์เวลสตูดิโอส์ และมาร์เวลธีมเอ็นเตอร์เทนเมนต์

สวนสนุกทั้งสามแห่งนี้ในอดีตเคยเป็นพื้นที่จัดงานอีเวนต์ตามฤดูกาลในธีมมาร์เวล ซึ่งมีความต้องการเอาตัวละครมาร์เวลมารวมตัวไว้ในสวนสนุก

จากสามทวีปที่แตกต่างกัน พื้นที่ในธีมมาร์เวลจะถูกกำหนดให้เป็น "วิทยาเขตซุปเปอร์ฮีโร่" ของภูมิภาคเฉพาะ ซึ่งจะช่วยให้นักท่องเที่ยวกลายเป็นวีรบุรุษได้ โดยแต่ละพื้นที่จะมีเครื่องเล่นและความบันเทิงที่แตกต่างกัน ขณะเดียวกันก็มีจุดที่เชื่อมต่อระหว่างกันอย่างแน่นหนาด้วยการแบ่งปันเรื่องราวร่วมกัน

## ดิสนีย์แคลิฟอร์เนียแอดเวนเจอร์
### เครื่องเล่นและความบันเทิงในปัจจุบัน
* *Guardians of the Galaxy* – Mission: Breakout!
* Guardians of the Galaxy – Awesome Dance Off!
* Heroic Encounters
* Web Slingers: A Spider-Man Adventure
* Ancient Sanctum
* Avengers Headquarters

### เครื่องเล่นและความบันเทิงในอนาคต
* Avengers Quinjet Experience (เปิดในเฟส 2)

### ร้านอาหาร
* Pym Test Kitchen
* Pym Tasting Lab
* Shawarma Palace
* Terran Treats

### ร้านค้า
* The Collector's Warehouse
* WEB Suppliers
* Campus Supply Pod


ไฟล์:Disney California Adventure (51242302340).jpg|Avengers Headquarters
ไฟล์:Disney California Adventure (51242306845).jpg|Web Slingers: A Spider-Man Adventure
ไฟล์:Disney California Adventure (51240536827).jpg|Ancient Sanctum
ไฟล์:Disney California Adventure (46839185762).jpg|*Guardians of the Galaxy* – Mission: Breakout!
ไฟล์:Disney California Adventure (51241253571).jpg|WEB Suppliers
ไฟล์:Disney California Adventure (51242016279).jpg|Pym Test Kitchen
ไฟล์:Disney California Adventure (51240539042).jpg|Shawarma Palace


## วอลต์ดิสนีย์สตูดิโอส์พาร์ก
### ความบันเทิงในปัจจุบัน (ส่วนหนึ่งของแบล็กล็อต)
* Heroic Encounter: Spider-Man

### เครื่องเล่นและความบันเทิงในอนาคต
* Avengers Headquarters 
* Iron Man-themed renovation of Rock 'n' Roller Coaster
* Web Slingers: A Spider-Man Adventure
* "Mission Control" Heroic Encounter Facility

### ร้านอาหารในอนาคต
* Pym Test Kitchen
* Avengers Canteen Service

### ร้านค้าในอนาคต
* Stark's Test I.A Mall
* W.E.B. Suppliers

## ฮ่องกงดิสนีย์แลนด์
### เครื่องเล่นและความบันเทิงในปัจจุบัน (ส่วนหนึ่งของทูมอร์โรว์แลนด์)
* Ant-Man and The Wasp: Nano Battle!
* Expo Assembly Station - Heroic Encounter
* Iron Man Experience
* Iron Man Tech Showcase

### ร้านค้าในปัจจุบัน (ส่วนหนึ่งของทูมอร์โรว์แลนด์)
* Expo Shop
* Pavilion Gifts

### เครื่องเล่นและความบันเทิงในอนาคต
* Avengers Quinjet Experience

### ร้านอาหารในอนาคต
* Stark Expo themed Restaurant

## ดูเพิ่ม
* สตาร์ วอร์ส: กาแล็กซีส์เอดจ์
* แพนดอรา – เดอะเวิลด์ออฟอวตาร

## อ้างอิง

## แหล่งข้อมูลอื่น
* Official Disney California Adventure website

หมวดหมู่:อเวนเจอร์ส (หนังสือการ์ตูน)
อำเภอชอฮ์ดอดโฆดอ

**ชอฮ์ดอดโฆดอ** () เป็นอำเภอในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 23,641 คนใน 5,111 ครัวเรือน อำเภอนี้ไม่มีเมือง แต่แบ่งออกเป็น 3 ตำบลคือ: ตำบลชอฮ์ดอดโฆดอ, ตำบลมอร์ซ และตำบลแรเมชก์

## อ้างอิง

ชอฮ์ดอดโฆดอ
ตำบลชอฮ์ดอดโฆดอ

**ชอฮ์ดอดโฆดอ** () เป็นตำบลในอำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน แบ่งออกเป็น 39 หมู่บ้าน จากสำมะโน พ.ศ. 2549 อำเภอนี้มีประชากร 11,979 คนใน 2,517 ครัวเรือน

## อ้างอิง
เทศมณฑลแคฮ์นูจ

**แคฮ์นูจ** () เป็นเทศมณฑลในจังหวัดเคร์มอน ประเทศอิหร่าน โดยมีแคฮ์นูจเป็นเมืองหลัก จากสำมะโน พ.ศ. 2549 เทศมณฑลนี้มีประชากร (รวมส่วนที่ภายหลังแยกเป็นเทศมณฑลฟอร์ยอบ) 102,269 คนใน 21,780 ครัวเรือน ถ้าไม่รวมส่วนนั้จะเหลือ 70,664 คนใน 15,029 ครัวเรือน เทศมณฑลนี้มีอำเภอเพียงแห่งเดียวคืออำเภอกลาง และมีเมืองเพียงแห่งเดียวคือแคฮ์นูจ

## อ้างอิง
ชอฮ์ดอดโฆดอ

**ชอฮ์ดอดโฆดอ** หรือ **ชอเฮดอดโฆดอ** () อาจหมายถึง:
* ชอฮ์ดอดโฆดอ (จังหวัดเคร์มอน)
* ชอฮ์ดอดโฆดอ (จังหวัดซีสถานและบาโลชิสถาน)
* อำเภอชอฮ์ดอดโฆดอ ในจังหวัดเคร์มอน
* ตำบลชอฮ์ดอดโฆดอ ในจังหวัดเคร์มอน
พอเคลอต

**พอเคลอต** () เป็นหมู่บ้านในตำบลชอฮ์ดอดโฆดอ อำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 103 คนใน 22 ครัวเรือน

## อ้างอิง
เอสแฟนด์ (ประเทศอิหร่าน)

**เอสแฟนด์** () อาจหมายถึง:
* เอสแฟนด์ (จังหวัดกีลอน)
* เอสแฟนด์ (จังหวัดโฮร์โมซกอน)
* เอสแฟนด์ (เทศมณฑลแอนแบรอบอด) จังหวัดเคร์มอน
* เอสแฟนด์ (เทศมณฑลซีร์จอน) จังหวัดเคร์มอน
* เอสแฟนด์ (จังหวัดซีสถานและบาโลชิสถาน)

## ดูเพิ่ม
* เอสแฟนดียอร์ (ชื่อ)
เอสแฟนด์ (จังหวัดซีสถานและบาโลชิสถาน)

**เอสแฟนด์** () เป็นหมู่บ้านในตำบลโจลเกเยชอฮ์ฮอเชม อำเภอโจลเกเยชอฮ์ฮอเชม เทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 2,469 คนใน 447 ครัวเรือน

## อ้างอิง
เอสแฟนด์ (เทศมณฑลซีร์จอน)

**เอสแฟนด์** () เป็นหมู่บ้านในตำบลพอรีซ อำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 66 คนใน 15 ครัวเรือน

## อ้างอิง
อีเอฟแอลคัพ 2022 นัดชิงชนะเลิศ

**อีเอฟแอลคัพ 2022 นัดชิงชนะเลิศ** เป็นการแข่งขันฟุตบอลของ อีเอฟแอลคัพ ฤดูกาล 2021–22. เป็นการลงเล่นระหว่าง เชลซี และ ลิเวอร์พูล ที่ สนามกีฬาเวมบลีย์ ในกรุงลอนดอน, ประเทศอังกฤษ. ในวันที่ 27 กุมภาพันธ์ ค.ศ. 2022.

## เส้นทางสู่นัดชิงชนะเลิศ

### เชลซี

เชลซี, ในฐานะทีมจาก พรีเมียร์ลีก มีส่วนร่วมใน ยูฟ่าแชมเปียนส์ลีก ฤดูกาล 2021–22, เริ่มต้นการแข่งขันในรอบสาม. พวกเขานัดแรกพบกับทีมร่วมพรีเมียร์ลีก แอสตันวิลลา ในเกมเหย้า. ที่ สแตมฟอร์ดบริดจ์, เชลซีเสมอ 1–1 กับหนึ่งประตูจาก รีซ เจมส์ แต่ ก้าวเข้าสู่รอบต่อไปหลังจากเอาชนะไปได้ 4–3 ใน การยิงลูกโทษ. ในรอบต่อมาพวกเขาถูกจับสลากพบกับทีมจากพรีเมียร์ลีก เซาแทมป์ตัน ที่สแตมฟอร์ดบริดจ์. เชลซีเสมออีกครั้ง 1–1 จาก ไค ฮาเวิทซ์ เป็นผู้ทำประตูแต่พวกเขาได้ผ่านเข้ารอบต่อไปโดยการเอาชนะลูกโทษไป 4–3. ในรอบก่อนรองชนะเลิศ, พบกับทีมร่วมพรีเมียร์ลีกและเป็นคู่ปรับใน ดาร์บีลอนดอนตะวันตก เบรนต์ฟอร์ด ในเกมเยือน. ที่ เบรนต์ฟอร์ดคอมมิวนิตีสเตเดียม, เชลซีชนะ 2–0 กับหนึ่ง การเข้าประตูตัวเอง จากผู้เล่นของเบรนต์ฟอร์ด พ็อนตุส ยอนซ็อน และหนึ่งลูกโทษจาก ฌอร์ฌีญู. ในรอบรองชนะเลิศสองเลก, เชลซีจับสลากพบกับทีมจากพรีเมียร์ลีก คู่ปรับร่วมเมืองลอนดอน ทอตนัมฮอตสเปอร์. ในเลกแรกที่สแตมฟอร์ดบริดจ์, เชลซีชนะ 2–0 กับประตูจากฮาแวตซ์และหนึ่งเข้าประตูตัวเองจากนักเตะของทอตนัม เบน เดวีส์. ในเลกสองกลับกันที่ สนามกีฬาทอตนัมฮอตสเปอร์, เชลซีก้าวเข้าสู่รอบริงชนะเลิศด้วยชัยชนะ 1–0 เนื่องจากหนึ่งประตูมาจาก อันโทนีโอ รือดีเกอร์, ส่งผลให้รวมผลสองนัดเอาชนะไปได้ 3–0.

### ลิเวอร์พูล

ลิเวอร์พูลเป็นหนึ่งทีมจาก พรีเมียร์ลีก ที่มีส่วนร่วมใน ยูฟ่าแชมเปียนส์ลีก ฤดูกาล 2021–22 และเหมือนกับเชลซี, เริ่มต้นการแข่งขันในรอบสาม. พวกเขานัดแรกของการแข่งขันพบกับทีมร่วมพรีเมียร์ลีก นอริช ที่ แคร์โรว์โรด, พวกเขาเอาชนะไปได้ 3–0 กับสองประตูของ ทากูมิ มินามิโนะ และหนึ่งประตูโดย ดีว็อก โอรีกี แค่หลังจากจบครึ่งแรก. ลิเวอร์พูลกำจัด เพรสตันนอร์ทเอนด์ 2-0 ในรอบที่สี่, ต่อด้วยการเสมอ 3-3 ในนัดที่พบกับ เลสเตอร์ซิตี ในรอบก่อนรองชนะเลิศ ว่าลิเวอร์พูลชนะ 5-4 จากการดวลจุดโทษ. หลังจากทำประตูได้ในเลกแรกที่ แอนฟีลด์, ดีโยกู ฌอตา ทำคนเดียวสองประตูในเกมเยือน 2–0 ชัยชนะเหนืออาร์เซนอลในเลกที่สองของรอบรองชนะเลิศเพื่อส่งให้ลิเวอร์พูลเข้าสู่รอบชิงชนะเลิศ.

## เหตุการณ์ก่อนการแข่งขัน
นี่เป็นรอบชิงชนะเลิศลีกคัพครั้งที่เก้าของเชลซี.มันยังหมายความว่าผู้จัดการทีมของพวกเขา โทมัส ทุคเคิล ได้นำพาพวกเขาไปสู่รอบชิงชนะเลิศของ ยูฟ่าแชมเปียนส์ลีก, เอฟเอคัพ และอีเอฟแอลคัพ ภายในหนึ่งปีที่ได้รับการแต่งตั้ง.

## แมตช์
### รายละเอียด


## หมายเหตุ

## อ้างอิง

## แหล่งข้อมูลอื่น
* 

2022
หมวดหมู่:ฟุตบอลในประเทศอังกฤษในฤดูกาล 2021–22
หมวดหมู่:นัดการแข่งขันของสโมสรฟุตบอลลิเวอร์พูล
หมวดหมู่:นัดการแข่งขันของสโมสรฟุตบอลเชลซี
กูเกิล แชต

**กูเกิล แชต** (, อดีตมีชื่อว่า **แฮงเอาต์ส แชต** (Hangouts Chat) เป็นซอฟต์แวร์การสื่อสารที่พัฒนาโดยกูเกิลที่มีระบบส่งข้อความทันทีและห้องแชตรวม โดยเป็นหนึ่งในสองแอปที่สร้างไว้ทดแทนกูเกิล แฮงเอาต์ส ส่วนอีกอันคือกูเกิล มีต กูเกิลวางแผนหยุดบริการกูเกิล แฮงเอาต์สในเดือนตุลาคม ค.ศ. 2019

เดิมทีมีให้ใช้เฉพาะลูกค้ากูเกิล เวิร์กสเปซ (อดีตมีชื่อว่า G Suite จนถึงเดือนตุลาคม ค.ศ. 2020) เท่านั้น ด้วยคุณสมบัติที่เหมือนกันในทุกแพ็กเกจ ยกเว้นแพ็กเกจพื้นฐานที่ไม่มีตัวเก็บรักษาข้อมูล อย่างไรก็ตาม ในเดือนตุลาคม ค.ศ. 2020 กูเกิลประกาศแผนที่จะเปิดกูเกิล แชตให้แก่ผู้บริโภคให้เร็วสุดใน ค.ศ. 2021 หลังแฮงเอาต์สหยุดบริการอย่างเป็นทางการ และแชตเริ่มให้บัญชีผู้บริโภค "เข้าใช้งานก่อน" ในเดือนกุมภาพันธ์ ค.ศ. 2021 แฮงเอาต์ยังคงเป็นผลิตภัณฑ์ระดับผู้บริโภคของผู้ใช้บัญชีกูเกิลระดับมาตรฐาน ในเดือนเมษายน ค.ศ. 2021 จึงมีการจำหน่ายกูเกิล แชตฟรีในฐานะบริการ "เข้าใช้งานก่อน" สำหรับผู้ใช้ที่ใช้มันแทนแฮงเอาต์ส

## อ้างอิง

## อ่านเพิ่ม

* 

หมวดหมู่:ซอฟต์แวร์สำหรับไอโอเอส
หมวดหมู่:ซอฟต์แวร์สำหรับแอนดรอยด์ (ระบบปฏิบัติการ)
หมวดหมู่:ซอฟต์แวร์ข้ามแพลตฟอร์ม
เอเวอเริด

**เอเวอเริด** () เป็นเขตเมืองในเทศบาลคริสเตียนสตัด เทศมณฑลสกัวเนอ ประเทศสวีเดน ใน ค.ศ. 2010 มีผู้อยู่อาศัยในบริเวณนี้ 885 คน

## อ้างอิง
ตำบลโซร์ฆแฆลเอ

**โซร์ฆแฆลเอ** () เป็นตำบลในอำเภอกลาง เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 50 หมู่บ้าน จากสำมะโน พ.ศ. 2549 ตำบลนี้มีประชากร 19,860 คนใน 4,220 ครัวเรือน

## อ้างอิง

โซร์ฆแฆลเอ
ซูแปร์โกปปาอีตาเลียนา ฤดูกาล 2021

**ซูแปร์โกปปาอีตาเลียนา ฤดูกาล 2021** (ภายใต้ชื่อว่า **ซูเปอร์คัพ [[เฟรคเซียรอสซา]]** สำหรับเหตุผลด้านผู้สนับสนุน) จะเป็นครั้งที่ 34 ของ ซูแปร์โกปปาอีตาเลียนา, ฟุตบอลอิตาเลียนซูเปอร์คัพ. ครั้งนี้เป็นการลงเล่นระหว่าง อินเตอร์นาซีโอนาเล, ผู้ชนะของ เซเรียอา ฤดูกาล 2020–21 แชมเปียนชิป, และ ยูเวนตุส, ทีมชนะเลิศของ โกปปาอีตาเลีย ฤดูกาล 2020–21. เมื่อวันที่ 11 พฤศจิกายน ค.ศ. 2021, ครั้งนี้ได้รับการประกาศว่าจะลงเล่นในวันที่ 12 มกราคม ค.ศ. 2022 ที่ ซานซีโร, มิลาน.

## แมตช์
### รายละเอียด


## ดูเพิ่ม
* เซเรียอา ฤดูกาล 2020–21
* โกปปาอีตาเลีย ฤดูกาล 2020–21

## หมายเหตุ

## อ้างอิง

2021
หมวดหมู่:ฟุตบอลถ้วยอิตาลีในฤดูกาล 2021–22
วัดไพรพัฒนา

**วัดไพรพัฒนา** เป็นวัดราษฎร์สังกัดคณะสงฆ์ฝ่าย ธรรมยุติกนิกาย ตั้งอยู่ในตำบลไพรพัฒนา อำเภอภูสิงห์ จังหวัดศรีสะเกษ เริ่มก่อตั้งขึ้นเมื่อปี พ.ศ. 2524 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 มีพระครูโกศลสิกขกิจ ( หลวงพ่อพุฒ วายาโม ) เจ้าคณะอำเภอภูสิงห์ เป็นเจ้าอาวาส 

วัดไพรพัฒนาได้ขอประทานพระบรมสารีริกธาตุ จากสมเด็จพระญาณสังวร สมเด็จพระสังฆราช สกลมหาสังฆปริณายก (สมเด็จพระสังฆราชเจ้า กรมหลวงวชิรญาณสังวร) เพื่ออัญเชิญไปประดิษฐานบรรจุไว้ ณ มณฑปปราสาทหลวงปู่สรวงวัดไพรพัฒนา ซึ่งเป็นสถานที่ตั้งสรีระสังขารของ หลวงปู่สรวง,ดาบสซวง บายตึ๊กเจีย หรือที่รู้จักกันในนาม หลวงปู่สรวง เทวดาเดินดิน เกจิอาจารย์ที่เคารพนับถือของพุทธศาสนิกชนชาวจังหวัดศรีสะเกษ ศิษยานุศิษย์ประชาชนชาวไทยและประชาชนชาวกัมพูชาได้มาเคารพกราบไหว้ขอพร เป็นศูนย์รวมจิตใจของประชาชนทั่วไปทั้งชาวไทยและชาวกัมพูชา โดยพระเจ้าวรวงศ์เธอ พระองค์เจ้าอทิตยาทรกิติคุณ เสด็จเป็นองค์ประธานในพิธีบรรจุพระบรมสารีริกธาตุบนยอดมณฑปปราสาทหลวงปู่สรวง,ดาบสซวง เมื่อวันที่ 8 กันยายน พ.ศ. 2559 เวลา 15.34

## อ้างอิง

ไพรพัฒนา
อักษรนันทินาครี

**นันทินาครี** เป็นอักษรพราหมีที่สืบมาจากอักษรนาครี ซึ่งปรากฏในคริสต์ศตวรรษที่ 7 มีการใช้อักษรนี้และอักษรรูปแบบต่าง ๆ จากอักษรนี้ในภูมิภาคที่ราบสูงเดกกันตอนกลางและอินเดียตอนใต้ และมีการค้นพบต้นฉบับภาษาสันสกฤตในอักษรนันทินาครีมากมาย แต่ยังไม่ได้ทับศัพท์ ต้นฉบับบางส่วนของมัธวาจารยา (Madhvacharya) แห่งสำนักทวายตา เวทัน (Dvaita Vedanta) ของศาสนาฮินดู เขียนด้วยอักษรนันทินาครี

อักษรนี้เป็นอักษรพี่น้องของอักษรเทวนาครีที่พบในบริเวณอื่นของประเทศอินเดีย

## ศัพทมูล
นาครี มาจากคำว่า नगर (nagara) หมายถึง นคร

มีผู้พบจารึกอักษรนันทินาครีในสมัย Kakatiya ที่ Mahabubabad ห่างจากนันทินคร ไฮเดอราบาด 212 กิโลเมตร

## เทียบกับอักษรเทวนาครี
อักษรนันทินาครีและเทวนาครีมีความคล้ายคลึงและใกล้ชิดมาก แต่ก็มีความแตกต่างอย่างเป็นระบบ อักษรนันทินาครีมีรูปสระมากกว่า และรูปพยัญชนะน้อยกว่าอักษรเทวนาครี 

## อ้างอิง

## แหล่งข้อมูลอื่น

* Palaeographical Importance of Nandinagari, *HareKrsna.com*

หมวดหมู่:อักษรในตระกูลอักษรพราหมี
หมวดหมู่:อักษรโบราณ
มาร์ก ไรแลนซ์

**เซอร์ เดวิด มาร์ก ไรแลนซ์ วอเตอส์** (; เกิด 18 มกราคม ค.ศ. 1960) เป็นนักแสดง นักเขียนบท ผู้อำนวยการโรงละคร และนักเคลื่อนไหวชาวอังกฤษ เขาเป็นผู้อำนวยการทางศิลป์คนแรกของเชกสเปียรส์โกลบในลอนดอนระหว่าง ค.ศ. 1995 และ 2005 หลังได้รับการฝึกที่ราชสถานศิลปะการละคร ไรแลนซ์เปิดตัวระดับมืออาชีพที่โรงละครซิติเซนส์ ณ เมืองกลาสโกว์เมื่อ ค.ศ. 1980 จากนั้นเขาได้ปรากฏอยู่ในละครเวทีเรื่อง *[[รักจะแต่งต้องแบ่งหัวใจ (หนังสือ)|รักจะแต่งต้องแบ่งหัวใจ]]* (1994) และ *[[เยรูซาเลม (ละครเวที)|เยรูซาเลม]]* (2010) ซึ่งทำให้เขารางวัลลอเรนซ์โอลิวีเอร์ สาขานักแสดงนำชายยอดเยี่ยมจากทั้งสองเรื่อง นอกจากนั้นยังปรากฏอยู่ในละครบรอดเวย์ โดยได้รับรางวัลโทนีถึงสามครั้งได้แก่ นักแสดงนำชายยอดเยี่ยม จากเรื่อง *[[โบอิงโบอิง]]* (2008) และ *เยรูซาเลม* (2011) นักแสดงสมทบชายยอดเยี่ยม จากเรื่อง *[[ราตรีที่สิบสอง]]* (2014)

ไรแลนซ์ปรากฏอยู่ในภาพยนตร์หลายเรื่อง ซึ่งรวมถึง *[[พรอสเพโรบุกส์]]* (1991), *[[แอลเจิลส์แอนด์อินเซกต์]]* (1995), *[[อินสทิทิวต์เบนจาเมนตา]]* (1996), *[[รักไร้บท]]* (2001) และ *[[บัลลังก์รัก ฉาวโลก]]* (2008) เขาได้รับความสนใจจากการแสดงเป็นรูดอล์ฟ เอเบล ในภาพยนตร์ของสตีเวน สปีลเบิร์กเรื่อง *[[บริดจ์ ออฟ สปายส์: จารชนเจรจาทมิฬ]]* (2014) อันเป็นผลงานที่ทำให้เขาชนะรางวัลออสการ์และแบฟตา สาขานักแสดงสมทบชายยอดเยี่ยม ต่อมาได้ร่วมงานกับสปีลเบิร์กอีกครั้งในบทนำเรื่อง *[[ยักษ์ใหญ่หัวใจหล่อ]]* (2016) ซึ่งเป็นภาพยนตร์โลดโผนที่ดัดแปลงจากหนังสือสำหรับเด็กของโรอาลด์ ดาห์ล และเจมส์ ฮัลลีเดย์ ในเรื่อง *[[สงครามเกมคนอัจฉริยะ]]* (2018) อิงจากนวนิยายในชื่อเดียวกัน นอกจากนั้นยังปรากฏอยู่ในภาพยนตร์เกี่ยวกับสงครามโลกครั้งที่สองของคริสโตเฟอร์ โนแลน ในเรื่อง *[[ดันเคิร์ก (ภาพยนตร์ พ.ศ. 2560)|ดันเคิร์ก]]* (2017) และภาพยนตร์เกี่ยวกับสงครามเวียดนามของแอรอน ซอร์กิน ในเรื่อง *[[ชิคาโก 7]]* (2020)

## อ้างอิง

## แหล่งข้อมูลอื่น
* 
*

หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ชาวอังกฤษเชื้อสายไอริช
หมวดหมู่:ผู้ที่ได้รับรางวัลโทนี
เทเวศร์

[thumb|[สะพานเทเวศรนฤมิตร]]
thumb|ตึกแถวบริเวณเทเวศร์
**เทเวศร์** เป็นย่านริมแม่น้ำเจ้าพระยา อยู่ในเขตการปกครองของแขวงวัดสามพระยา เขตพระนคร และแขวงวชิรพยาบาล เขตดุสิต กรุงเทพมหานคร มีตลาด ชุมชน สถานศึกษา สถานที่ราชการอย่าง ธนาคารแห่งประเทศไทยและหอสมุดแห่งชาติ

## ประวัติ
ในอดีตจัดเป็นชานเมืองของกรุงเทพมหานคร มีวัดเก่าแก่ที่สร้างก่อนสมัยอยุธยาและกรุงศรีอยุธยาตอนต้น อย่าง วัดเทวราชกุญชรวรวิหาร (ตั้งวัด พ.ศ. 1850) จึงสันนิษฐานว่าเป็นชุมชนใหญ่ตั้งแต่โบราณ ต่อมาในสมัยรัชกาลที่ 4 แห่งกรุงรัตนโกสินทร์ มีการขุดคลองผดุงกรุงเกษมขนานไปกับคลองคูเมืองเดิม (คลองรอบกรุง) วัตถุประสงค์ของการขุดคลองเพื่อขยายอาณาเขตของพระนคร และเนื่องจากคลองผดุงกรุงเกษมผ่านพื้นที่ย่านเทเวศร์ ทำให้ราษฎรเข้ามาตั้งถิ่นฐานกันมากขึ้น บริเวณปากคลองผดุงกรุงเกษมเกิดเป็นตลาดน้ำขนาดใหญ่

ในสมัยรัชกาลที่ 5 มีการตัดถนนสามเสนรวมถึงถนนในบริเวณใกล้เคียง รวมถึงมีการสร้างวังของเจ้านายหลายพระองค์ เช่น วังบางขุนพรหม วังรพีพัฒน์ และวังเทเวศร์ ในช่วงนี้เองได้เรียกย่านนี้ตามตำบลที่ตั้งของวังเทเวศร์ ภายหลังเกิดตลาดสด ตลาดต้นไม้

## การใช้พื้นที่
ย่านเทเวศร์มีวัด ได้แก่ วัดนรนาถสุนทริการาม วัดราชาธิวาสราชวรวิหารและวัดเทวราชกุญชรวรวิหาร มีตลาดสดขนาดใหญ่ คือ ตลาดเทวราช ที่คนทั่วไปรู้จักในชื่อ ตลาดเทเวศร์ มีตลาดต้นไม้เทเวศร์ตั้งอยู่ริมคลองผดุงกรุงเกษมอีกด้านหนึ่ง มีสถานที่ราชการอย่างธนาคารแห่งประเทศไทย หอสมุดแห่งชาติ กรมส่งเสริมสหกรณ์ กรมตรวจสอบบัญชีสหกรณ์ และวังต่าง ๆ เช่น วังบางขุนพรหมและวังเทเวศร์ สถานการศึกษา เช่น มหาวิทยาลัยเทคโนโลยีราชมงคลพระนคร ศูนย์เทเวศร์, ศูนย์โชติเวช และโรงเรียนวัดเทวราชกุญชร เป็นต้น

ที่พักอาศัยกระจุกตัวหนาแน่นอยู่ในแขวงวชิรพยาบาล ได้แก่ ชุมชนวัดเทวราชกุญชร และกลุ่มอยู่ริมแม่น้ำ เช่น ชุมชนด้านในตลาดเทวราช ชุมชนท่าวาสุกรี นอกจากนี้ยังมีชุมชนวัดนรนาถสุนทริการาม ในแขวงวัดสามพระยา มีบ้านสี่เสาเทเวศร์ ในอดีตเป็นบ้านพักของจอมพลสฤษดิ์ ธนะรัชต์ และพลเอกเปรม ติณสูลานนท์

## อ้างอิง


หมวดหมู่:ย่านในเขตดุสิต
หมวดหมู่:ย่านในเขตพระนคร
มอลลี

**มอลลี** สามารถหมายถึง
* มอลลี (ชื่อ) - ชื่อต้นของบุคคล
* มอลลี (นามสกุล) - นามสกุลของบุคคล
* ปลามอลลี่ - สกุลของปลาในวงศ์ปลาสอด
* มอลลี ริงวอลด์ - นักแสดง นักร้องและนักเต้นชาวอเมริกัน

## ตัวละครในบันเทิงคดี
* มอลลี - ตัวละครจากเรื่องบับเบิ้ลกัปปี้ส์
* มอลลี่ สุขใส แมคกี - ตัวละครจากเรื่องเดอะ โกสต์ แอนด์ มอลลี่ แมคกี
* มอลลี แมคกี - ตัวละครจากเรื่องฟิบเบอร์แมคกีและมอลลี
* มอลลี เบเกอร์ หรือ โอซากะ นารุ - ตัวละครจากเรื่องเซเลอร์มูน
* มอลลี่ โจ - ตัวละครจากเรื่องแอมฟิเบีย
* มอลลี่ วีสลีย์ - ตัวละครจากเรื่องแฮร์รี่ พอตเตอร์

## ดูเพิ่ม
* 

หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
วอลเลย์บอลโปรชาเลนจ์ 2021

**วอลเลย์บอลโปรชาเลนจ์ 2021** เป็นการแข่งขันวอลเลย์บอลโปรชาเลนจ์ครั้งที่ 10 ซึ่งในฤดูกาลนี้จะมีสโมสรเข้าร่วมการแข่งขันเป็น 8 สโมสร เดิมมีกำหนดจะจัดขึ้นระหว่างวันที่ 13-15 พฤศจิกายน 2564 และได้เปลี่ยนแปลงวันแข่งขันมาเป็นวันที่ 13-17 พฤศจิกายน 2564 ณ ยิมเนเซียมโรงเรียนเทศบาล 1 (เยี่ยมเกษสุวรรณ) จังหวัดสมุทรปราการ

## ทีมชาย
### ตารางคะแนน

|}

### ผลการแข่งขัน

|}

## ทีมหญิง
### ตารางคะแนน

|}

### ผลการแข่งขัน

|}

## อ้างอิง

## แหล่งข้อมูลอื่น
* 

หมวดหมู่:วอลเลย์บอลโปรชาเลนจ์
หมวดหมู่:วอลเลย์บอลในปี พ.ศ. 2564
หมวดหมู่:การแข่งขันกีฬาในจังหวัดสมุทรปราการ
ชูชีพ ชีวะสุทธิ์

**ชูชีพ ชีวสุทธิ์** นักจัดรายการวิทยุใต้ดินที่เป็นที่รู้จักในชื่อ **ลุงสนามหลวง** เป็นผู้ที่มีประวัติการต่อสู้ทางการเมืองยาวนาน เป็นที่รู้จักในหมู่ **‘สหายเก่า’** ในหมู่ประชาชนที่ตื่นตัวต่อต้านรัฐประหาร พ.ศ. 2549 ของ คมช.

## ประวัติ
ชูชีพ  ชีวะสุทธิ์ เกิดเมื่อปี พ.ศ. 2496 ณ เดือนสิงหาคม 2551 ศาลอาญาออกหมายจับชูชีพในความผิดตามมาตรา 112 คาดว่าเขาเดินทางออกนอกประเทศนับตั้งแต่นั้นมา ชูชีพประกาศยุติการจัดรายการในเดือนมกราคม 2562 หลังการหายตัวไปของสุรชัย ด่านวัฒนานุสรณ์ และผู้ลี้ภัยอีกสองคนที่เคยจัดรายการใน YouTube ต่อมา

## การศึกษา
เข้าศึกษาคณะวิทยาศาสตร์ มหาวิทยาลัยมหิดล ในปี 2515 เป็นเพื่อนรุ่นเดียวกับ นพ.ทศพร เสรีรักษ์ นพ.พลเดช ปิ่นประทีป และเป็นรุ่นพี่ นพ.พรหมินทร์ เลิศสุริย์เดช 1 ปี เขาเป็นคนหัวดี แม้ตอนสอบเข้าจะรุ่งโรจน์แต่ต่อมาก็รุ่งริ่ง
**"**นักศึกษารุ่นนั้นหลายคน มีความคิดดัดแปลงตัวเองเข้ากับชาวบ้านยากจน กรรมกร ชาวนาที่ไม่มีสิทธิไม่มีเสียง และต่อสู้ร่วมกับพวกเขา ชูชีพคิดแบบนั้นและไม่ค่อยสนใจเรียนมากนัก จนผลการเรียนตกต่ำลง ต่อมาเลยเปลี่ยนไปเรียนสายสาธารณสุข" เพื่อนของชูชีพคนหนึ่งระบุ ในหนังสือ ‘ปูมประวัติศาสตร์มหิดลเพื่อประชาธิปไตย ภาค 2’ ให้ข้อมูลถึงบทบาทสำคัญของชูชีพในการเป็นประธานชมรมนิยมไทยสมัยยังเป็นนักศึกษา ชมรมนี้มีกิจกรรมช่วงแรกคือ ส่งเสริมให้ภูมิใจในความเป็นไทย ซึ่งเป็นไปตามกระแสรณรงค์ต่อต้านสินค้าญี่ปุ่น แนวคิดนี้จุดประกายโดย ธีรยุทธ บุญมี เลขาธิการศูนย์กลางนิสิตนักศึกษาฯ

## บทบาทการเมือง
หลังเหตุการณ์ 14 ตุลา 2516 มีนักศึกษาสมัครเข้าร่วมชมรมเป็นจำนวนมาก เริ่มเน้นกิจกรรมเชิงวิชาการมากขึ้น เช่น จัดนิทรรศการเผยแพร่ความรู้และความคิดเชิงสังคมการเมืองรูปแบบต่างๆ จัดอภิปรายปัญหาสังคม จัดหาซื้อหนังสือด้านสังคมและการเมืองให้สมาชิกหยิบยืม ช่วงปิดภาคเรียนจัดค่ายอนามัยชนบท และยังเริ่มเคลื่อนไหวในประเด็นการเมือง เช่น ร่วมติดโปสเตอร์และแจกใบปลิวเปิดโปงกรณี ‘ถีบลงเขาเผาลงถังแดง’ ในภาคใต้ โครงการเผยแพร่ประชาธิปไตยสู่ชนบท ร่วมเคลื่อนไหวกับชาวนา ฯลฯ แล้วชมรมนิยมไทยก็ยุติบทบาทลง หลังเหตุการณ์ 6 ตุลา 2519

## การหายสาบสูญ
ในวันที่ 9 พฤษภาคม 2562 มีข่าวว่าชูชีพถูกจับกุมตัวในเวียดนามและถูกส่งตัวกลับไทยพร้อมกับผู้ลี้ภัยอีกสองคน คือสยาม ธีรวุฒิ หรือสหายข้าวเหนียวมะม่วง และกฤษณะ ทัพไทย หรือสหายยังบลัด อย่างไรก็ตาม ทางการเวียดนามปฏิเสธว่าไม่มีข้อมูลการเดินทางเขาประเทศหรือการจับกุมตัวทั้งสามคน และความพยายามของครอบครัวของสยามที่จะตามหาทั้งสามคนก็ยังไม่เป็นผล และยังไม่ทราบชะตากรรมของลุงสนามหลวงนับจนถึงทุกวันนี้

## อ้างอิง

หมวดหมู่:ชาวไทยเชื้อสายไหหลำ
หมวดหมู่:นักเคลื่อนไหวชาวไทย
หมวดหมู่:การเมืองภาคประชาชน
หมวดหมู่:นักลัทธิคอมมิวนิสต์
หมวดหมู่:นักเขียนชาวไทย
หมวดหมู่:นักการเมืองไทย
หมวดหมู่:พรรคคอมมิวนิสต์แห่งประเทศไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:นักโทษในคดีความผิดต่อองค์พระมหากษัตริย์ไทย
หมวดหมู่:ชาวไทยที่ถูกลอบสังหาร
หมวดหมู่:บุคคลที่หายสาบสูญ
หมวดหมู่:ผู้ลี้ภัยชาวไทย
คณะอัญมณี มหาวิทยาลัยบูรพา

**คณะอัญมนี มหาวิทยาลัยบูรพา วิทยาเขตจันทบุรี** () เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านอุตสาหกรรมอัญมณีและเครื่องประดับ ตั้งอยู่ที่ตำบลโขมง อำเภอท่าใหม่ จังหวัดจันทบุรี

## ประวัติ
ในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 

หลังจากแยกตัวเป็นมหาวิทยาลัยบูรพาแล้ว ในปี 2537 สภามหาวิทยาลัยบูรพาจึงได้ให้ความเห็นชอบใน***ภาควิชาวัสดุศาสตร์ - เทคโนโลยีอัญมณี สังกัดคณะวิทยาศาสตร์ มหาวิทยาลัยบูรพา*** พร้อมทั้งเริ่มรับนิสิตรุ่นแรกตั้งแต่ปีการศึกษา 2538

ต่อมา มีนโยบายขยายโอกาสทางการศึกษาไปยังภูมิภาคของรัฐบาล การจัดตั้งวิทยาเขตแห่งใหม่ขึ้น ณ จังหวัดจันทบุรี วิทยาเขตสารสนเทศ มหาวิทยาลัยบูรพา พ.ศ. 2539 โดยในโครงการจัดตั้งที่คณะรัฐมนตรีเห็นชอบในหลักการแล้วนั้น ให้จัดตั้งวิทยาลัยอัญมณี ณ วิทยาเขตดังกล่าว โดยมีแผนดำเนินการเปิดสอนใน 5 สาขาวิชา ได้แก่ สาขาอัญมณีและเครื่องประดับ สาขาเทคโนโลยีอัญมณี สาขาธุรกิจอัญมณีและเครื่องประดับ สาขาอัญมณีศาสตร์ และสาขาการออกแบบเครื่องประดับ

มหาวิทยาลัยบูรพาได้แปรสภาพเป็นสถาบันอุดมศึกษาในกำกับของรัฐ จากผลของการประกาศใช้พระราชบัญญัติ มหาวิทยาลัยบูรพา พ.ศ. 2550 เมื่อวันที่ 9 มกราคม พ.ศ. 2551 ประกาศลงในราชกิจจานุเบกษา เล่มที่ 125 ตอนที่ 5 ก ส่งผลให้ในเดือนพฤษภาคม พ.ศ. 2551 วิทยาลัยอัญมณีได้เปลี่ยนชื่อเป็น **“คณะอัญมณี มหาวิทยาลัยบูรพา วิทยาเขตจันทบุรี”**

## หน่วยงานภายใน
*สำนักงานเลขานุการคณะอัญมณี 
*สาขาวิชาอัญมณีและเครื่องประดับ
*สาขาวิชาการออกแบบเครื่องประดับ
*สาขาวิชาธุรกิจอัญมณีและเครื่องประดับ

## หลักสูตร

## ทำเนียบคณบดี

## อ้างอิง

## แหล่งข้อมูลอื่น
* เว็บไซต์มหาวิทยาลัยบูรพา
* เว็บไซต์คณะอัญมณี มหาวิทยาลัยบูรพา

หมวดหมู่:มหาวิทยาลัยบูรพา
ราชรัฐแม่น้ำฮัตต์

**ราชรัฐแม่น้ำฮัตต์** () มักเรียกตามชื่อในอดีตว่า **จังหวัดแม่น้ำฮัตต์** () เป็นประเทศจำลองในประเทศออสเตรเลีย ราชรัฐนี้อ้างว่าเป็นรัฐเอกราชที่ก่อตั้งขึ้นในวันที่ 21 เมษายน ค.ศ. 1970 จนกระทั่งถูกยุบในวันที่ 3 สิงหาคม ค.ศ. 2020

ราชรัฐนี้ตั้งอยู่ทางเหนือของเพิร์ท รัฐเวสเทิร์นออสเตรเลีย 517 กิโลเมตร (354 ไมล์) กินพื้นที่  ทำให้มีขนาดใหญ่กว่าประเทศที่ได้รับการยอมรับบางประเทศ ทั้งรัฐบาลออสเตรเลียหรือรัฐบาลชาติอื่น ๆ ไม่ให้การยอมรับบริเวณนี้เป็นประเทศ และศาลสูงออสเตรเลียกับศาลสูงสุดรัฐเวสเทิร์นออสเตรเลียปฏิเสธข้อเสนอที่โต้แย้งว่าดินแดนนี้ไม่อยู่ภายใต้กฎหมายของออสเตรเลีย 

ราชรัฐนี้เคยเป็นสถานที่ท่องเที่ยวประจำภูมิภาคจนกระทั่งปิดตัวลงหลังวันที่ 31 มกราคม ค.ศ. 2020 โดยมีสกุลเงิน แสตมป์ และหนังสือเดินทางของเป็นของตนเอง (ซึ่งทั้งรัฐบาลออสเตรเลียหรือรัฐบาลชาติอื่น ๆ ไม่ให้การยอมรับ) ประเทศจำลองนี้ก่อตั้้งขึ้นในวันที่ 21 เมษายน ค.ศ. 1970 เมื่อลีโอนาร์ด แคสลีย์ (Leonard Casley) ประกาศให้ฟาร์มของตนเป็นจังหวัดแม่น้ำฮัตต์ เขาพยายามแยกตัวออกจากออสเตรเลียด้วยข้อพิพาทส่วนแบ่งการผลิต (production quota) ข้าวของตน ไม่กี่ปีต่อมา แคสลีย์ตั้งฉายาตนเองเป็น "เจ้าชายลีโอนาร์ด" และให้ตำแหน่งเชื้อพระวงศ์กับสมาชิกครอบครัวของตน ถึงแม้ว่าเขายังไม่ใช้คำว่า "ราชรัฐ" อย่างเป็นทางการจนถึง ค.ศ. 2006

ในเดือนกุมภาพันธ์ ค.ศ. 2017 หลังปกครองเป็นเวลา 45 ปี แคสลีย์ตอนอายุ 91 ปี ได้สละราชบัลลังก์ให้กับลูกชายคนสุดท้อง เจ้าชายแกรม เจ้าชายลีโอนาร์ดเสียชีวิตในวันที่ 13 กุมภาพันธ์ ค.ศ. 2019

ในเดือนธันวาคม ค.ศ. 2019 ทางราชรัฐประกาศปิดชายแดนและหยุดบริการภาครัฐภายนอกในวันที่ 31 มกราคม ค.ศ. 2020 จนกว่าจะมีการเปลี่ยนแปลง ท้ายที่สุดในวันที่ 3 สิงหาคม ค.ศ. 2020 ราชรัฐนี้จึงถูกยุบอย่างเป็นทางการ

## อ้างอิง

### ข้อมูล

* "Mini-states Down Under are sure they can secede" by Nick Squires, *[[The Daily Telegraph]]*, 24 February 2005
* "If at first you don't secede…" by Mark Dapin, *The Sydney Morning Herald*, 12 February 2005, pp.&nbsp;47–50
* "Unusual World Coins", by Colin R. Bruce, Krause Publications, 2005, , p.&nbsp;240
* This 46-year-old Australian micronation has finally been recognised by Buckingham Palace 

## แหล่งข้อมูลอื่น

* 
* "Eternity" exhibition, National Museum of Australia 
* "Prince Leonard", ABC TV transcript, 2003
* ''Cabinet Magazine'' article on Hutt River Principality

หมวดหมู่:ประเทศจำลอง
หมวดหมู่:มิดเวสต์ (รัฐเวสเทิร์นออสเตรเลีย)
หมวดหมู่:พระมหากษัตริย์ในประเทศออสเตรเลีย
หมวดหมู่:ราชาธิปไตยในอดีต
หมวดหมู่:อดีตประเทศที่ไม่ได้รับการยอมรับ
หมวดหมู่:กษัตริย์ที่ประกาศตนเอง